fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi en en en fi fi fi en en fi en en de fi fi fi fi fi fi en
Ota yhteyttä asiakastukeemme | PayUp
Miksi maksuajan hakeminen ei onnistunut? keyboard_arrow_up keyboard_arrow_down
Maksuaikapalvelussa kumppanimme on Fellow Pankki ja he päättävät luotonannosta.
Mitä PayUpin käyttö maksaa? keyboard_arrow_up keyboard_arrow_down
1 esitetty lasku = 4,90 €
2-3 esitettyä laskua = 7,90 €
Yli 4 esitettyä laskua = 9,90 €
Miten laskupohjat toimivat? keyboard_arrow_up keyboard_arrow_down
Voit tehdä toistuvista laskuista laskupohjia, jolloin niistä luodaan sinulle automaattisesti laskukopiot PayUpiin, mutta saat kuitenkin edelleen ns. viralliset laskut samalla tavalla toimitettuna (esim. paperilla tai sähköpostilla) kuin ennenkin. Laskukopiot luodaan laskupohjista noin kaksi viikkoa ennen määrittelemääsi maksupäivää.
Mikäli maksutiedot (eräpäivää lukuun ottamatta) pysyvät samoina laskusta toiseen, niin voit täyttää laskupohjan kaikki kentät, ja tällöin laskut luodaan automaattisesti maksuvalmiiden laskujen joukkoon.
Monissa laskuissa summa ja/tai viitenumero kuitenkin vaihtuvat kerrasta toiseen. Myös näistä voit tehdä laskupohjan PayUpissa, jätät vain muuttuvan kentän tyhjäksi laskupohjaan. Tällöin luomme sinulle vajaan laskun, joka näkyy Täydentämistä odottavien laskujen listalla Saapuneissa, ja lähetämme tästä myös ilmoituksen. Kun sitten syötät puuttuvan tiedon tai tiedot, täydennetty lasku siirtyy Maksuvalmiiden laskujen listalle.
Laajakaistalaskuilla summa voi pysyä samana laskusta toiseen, mutta viite vaihtuu –> jätä tällöin laskupohjaan viitekenttä tyhjäksi, ja kun saat ilmoituksen luodusta laskusta, täydennä viitekenttä saamaltasi laskulta –> lasku siirtyy maksuvalmiiden laskujen listalle.
Luottokorttilaskuilla viite pysyy usein samana, mutta maksettava summa vaihtuu –> jätä tällöin laskupohjaan summa kenttä tyhjäksi, ja kun saat ilmoituksen luodusta laskusta, täydennä summa –> lasku siirtyy maksuvalmiiden laskujen listalle.
Miten maksuaikapalvelu toimii? keyboard_arrow_up keyboard_arrow_down
Valitse Saapuneet-sivulta laskut, joille haluat maksuaikaa, ja paina Hae maksuaikaa -nappia. Pääset Hae maksuaikaa -yhteenvetosivulle, jossa näet valitsemiesi laskujen yhteissumman sekä palvelumaksun. Kun painat Lähetä maksuaikahakemus -nappia, pyyntö lähtee kumppanimme käsiteltäväksi, ja saat vastauksen sekuntien sisällä. Maksuajan tarjoamisessa kumppaninamme toimii Fellow Pankki.
Mikäli Fellow Pankki myöntää luoton, saat valitsemillesi laskuillesi maksuaikaa ilman korkoa jopa 30 päivän ajan. Näin se käy:
1. Fellow Pankki myöntää luoton, ja tällä rahalla PayUp hoitaa puolestasi maksuaikapyynnössä olleiden laskujen maksamisen laskuttajille.
2. Fellow Pankki lähettää sinulle laskun, jonka eräpäivä on 30 päivää maksuaikapyynnöstäsi.
3. PayUp-palvelumaksu on 4,90–9,90 € / maksuaikapyyntö (riippuen laskujen määrästä). Palvelumaksut lisätään Fellow Pankin laskullesi.
Fellow Pankin lähettämä lasku sisältää luottoehdot ja osamaksuohjeet. Voit maksaa laskut korottoman maksuajan puitteissa, tai valita mieleisesi osamaksuaikataulun.
PayUpin käyttö on muutoin maksutonta, mutta maksuaikapalvelusta veloitetaan 4,90–9,90 € per onnistunut maksuaikapyyntö. Hinta riippuu laskujen määrästä.
PayUpin avulla maksuajan hakeminen useammalle laskulle kerrallaan onnistuu parilla klikkauksella, eikä sinun tarvitse jonottaa eri laskuttajien asiakaspalveluihin.
Miten käytän palvelua? keyboard_arrow_up keyboard_arrow_down
1) Lataa sovellus Google Play Kaupasta tai App Storesta 2) Aluksi sinun pitää hyväksyä käyttöehdot, tietosuojaseloste ja vakuuttaa, ettet ole poliittisesti vaikutusvaltainen henkilö (lue miksi kysymme tätä.) 3) Tunnistaudu palveluun verkkopankkitunnuksilla tai mobiilivarmenteella. Tämä tehdään vain rekisteröitymisen yhteydessä. 4) Sinut ohjataan Asetukset-sivulle, jossa tulee syöttää sähköpostiosoite ja puhelinnumero (nämä vahvistetaan lähettämillämme koodeilla). Valitse pankki, josta haluat laskuja maksaa. Voit muuttaa pankkia aina laskun maksujen yhteydessä. Lisäksi sinun tulee suojata sovellus pin-koodilla -> Tallenna asetukset. 5) Sovelluksen alareunassa on navigaatio, aloita + Lisää lasku -sivulta. 6) Kerää kaikki avoimet laskut valmiiksi ja syötä ne sovellukseen. Valitse laskun lisäystapa (viivakoodi, virtuaalinen viivakoodi tai käsin syöttö). 7) Mikäli kyseessä on toistuva lasku, niin laita valinta ”Kyseessä on toistuva lasku” valinta päälle. Laskun lisäyksen jälkeen voit tehdä laskusta oman laskupohjan tai tilata laskun verkkolaskuna suoraan PayUppiin, mikäli laskuttaja tukee toimintoa. 8) Tämän jälkeen siirry Saapuneet-sivulle ja pääset käsittelemään laskujasi. Voit joko maksaa laskuja tai hakea niille maksuaikaa. Valitse käsiteltävät laskut. Laskun otsikkoa klikkaamalla näet tarkemman laskun tiedot. 9) Maksetut laskut löytyvät alanavigaation Arkisto-sivulta. 10) Yhteys- ja laskutietoja pääset katsomaan ja muuttamaan Asetukset-sivulta.
Mikä on tarkenne? keyboard_arrow_up keyboard_arrow_down
Tarkenteella voit tarvittaessa yksilöidä laskujasi tarkemmin tilanteissa, joissa saat samalta laskuttajalta useamman laskun, eikä laskuttajan/saajan nimi kerro mistä laskusta on kyse. Tälläisiä tilanteita ovat esimerkiksi:
– puhelinoperaattori, erillinen lasku eri perheenjäsenille (saaja: DNA, tarkenne1: Tepon känny, tarkenne2: Tuijan känny)
– kaupungin eri palvelut (saaja: Porin kaupunki, tarkenne1: päiväkoti, tarkenne2: venepaikka, tarkenne3: terveydenhuolto)
– eri vakuutustyypit (saaja: LähiTapiola, tarkenne1: kotivakuutus, tarkenne2: matkavakuutus)
Tarkenteet voit siis valita ihan vapaasti tarpeen mukaan, eikä niitä ole pakko käyttää, vaikka useampia laskuja samalta laskuttajalta saisitkin, jos siitä ei laskujen maksamisen kannalta apua ole. Mutta tarkenteen avulla eri tapaukset erottaa helpommin toisistaan laskulistoilla, ja jos teet toistuvista laskuista laskupohjia, niin silloin tarkenteiden perusteella syntyy erilliset maksunsaajat, ja siten niille voi syöttää laskupohjat eri tiedoin (eri eräpäivä, viite, summa).
Sovellukseen ja muihin askarruttaviin kysymyksiin vastaamme myös sähköpostitse osoitteessa asiakaspalvelu@payup.fi